“Stafsersant Titus se dood het vir ons almal as ’n baie groot skok gekom. Maar ons is vandag hier om sy lewe te vier. Hy was ’n nederige en behulpsame man,” het die waarnemende bevelvoerder van die Infanterieskool, lt kol Moiketsi, in sy huldeblyk gesê. Hy het namens die bevelvoerder, kol Ntejane, wat in Pretoria was, en namens die SANW hul meegevoel betuig.
“Dit is duidelik dat my broer ’n groot impak gemaak het op almal met wie hy in aanraking gekom het,” het hy gesê.